Document ID: /roh_data/filtered/fineweb-2-filterrobots_roh.jsonl.gz/56438

La Svizra saja gia vegnida lunsch, ha la cussegliera federala Doris Leuthard ditg a New York. Uschia na regia nagina povradad e nagin pateschia fom. Ed era la scolaziun saja gratuita obligatorica e d'auta qualitad.
Betg tut mo rosa
Tenor Leuthard hai dentant era num sa meglierar, uschia mainia la guisa dal consum en il pajais ad in diever adina pli intensiv da las resursas natiralas. Auters secturs che duessan sa meglierar sajan la biodiversitad, il cumbat cunter l'erosiun dal terren e la revitalisaziun da las auas.
Posiziun critica
Era preschents a New York èn represchentants da gruppas nunguvernamentalas svizras. Quellas avevan crititgà gia avant il rapport dal Cussegl federal sco document cun bleras foras e blers maletgs en rosa. Cunzunt pretendan Alliance Sud e la plattafurma Agenda 2030, ch'il Cussegl federal stgaffeschia aifer l'administraziun in post central bain dotà. Quel duess coordinar l'introducziun da l'Agenda 2030, e procurar che quella entria en tut ils departaments.
Dapi dus onns en vigur
Dasper la Svizra han 46 ulteriurs pajais preschentà a New York lur rapports, co els vegnan da realisar l'Agenda 2030 per in svilup durabel. L'agenda da l'ONU è ida en vigur il 2016.
RR novitads 21:00